1.Feladat

Ez a program segít a tejmennyiség átváltásában liter és deciliter között. 1 liter 10 deciliternek felel meg.

1. **Hozza létre az tej**.py **fájlt.**
2. **Kérje be a felhasználótól**, hogy milyen mértékegységről szeretne átváltani (liter vagy deciliter), és mentse el egy változóba.
3. **Kérje be az átváltandó számot.**
4. **Végezze el a megfelelő műveletet.**
5. **Írja ki az eredményt a konzolra**, tizedesjegyek nélkül jelenítse meg!

Milyen mértékegységről szeretne átváltani? (liter/dl): dl

Adja meg az átváltandó mennyiséget: 230

230.0 deciliter = 23 liter

1. Feladat

### Készítsen egy programot, amely segít egy hét edzései alatt elégetett kalóriák összegzésében és átlagának kiszámításában!

A program kérje be a felhasználótól a hét nevét (pl. "Edzőtábor hete"), majd az egyes napok elégetett kalóriáinak számát. A felhasználónak legalább 5 nap adatát meg kell adnia. Ha megadott már 5 értéket, dönthet úgy, hogy nem ad hozzá több adatot. Amikor végzett, a program számolja ki és jelenítse meg az átlagosan elégetett kalóriát naponta, valamint a hét nevét.

1. Hozza létre a **kaloria.py** fájlt.
2. Kérje be a tábor nevét, és mentse el egy változóba.
3. Kérje be az elégetett kalóriákat a felhasználótól.
4. Hozzon létre egy listát a kalóriák tárolására, és mentse el a megadott adatokat a listában.
5. Biztosítsa, hogy a felhasználónak legalább 5 napi adatot meg kell adnia.
6. Adjon lehetőséget a felhasználónak arra, hogy leállítsa az adatok megadását, ha már megadott legalább 5 értéket.
7. Számítsa ki az átlagos kalóriabevitelt, és írja ki a hét nevét, valamint az átlagosan elégetett kalóriát naponta.
8. Az eredményt az alábbi mintának megfelelően jelenítse meg:

Adja meg a tábor nevét : Sporttábor

Adja meg az egyes napok elégetett kalóriáit!

Legalább 5 nap adatait meg kell adnia.

Adjon meg egy napi kalóriaértéket (jelenlegi adatok száma: 0): 1500

Adjon meg egy napi kalóriaértéket (jelenlegi adatok száma: 1): 1760

Adjon meg egy napi kalóriaértéket (jelenlegi adatok száma: 2): 1450

Adjon meg egy napi kalóriaértéket (jelenlegi adatok száma: 3): 2000

Adjon meg egy napi kalóriaértéket (jelenlegi adatok száma: 4): 1800

Szeretne további kalóriákat hozzáadni? (i/n): n

===== Heti Kalóriaösszegzés =====

Tábor neve: Sporttábor

Átlagosan elégetett kalória naponta: 1702 kcal

1. Feladat

· Hozzon létre egy **zoldsegek.py** nevű Python-fájlt.

· Használjon függvényeket és osztályt a megoldás során.

· Olvassa be a **zoldsegek.txt** fájl tartalmát UTF-8 kódolás használatával.

· Tárolja el egy megfelelő adatstruktúrában a fájlban lévő adatokat.

· Írassa ki a fájl teljes tartalmát a konzolra.

· Adja meg, melyek azok a zöldségek, amelyeket 2015 után volt termésük, és írja ki őket a konzolra.

· Adja meg, melyik a legolcsóbb zöldség a listában, jelenítse meg a konzolon a zöldség nevét és árát.

· Adja meg, hány olyan zöldség van, amelynek a neve "paprika"-val kezdődik.

· Azokat a zöldségeket, amelyeknek a neve "paprika"-val kezdődik, írja ki egy **paprika\_zoldsegek.txt** fájlba.

· Konzolon is jelenítse meg a zöldségneveket, amelyek a **paprika\_zoldsegek.txt** fájlba is kiírásra kerültek.

A teljes fájl tartalma:

Káposzta - 1200 tonna - 150 Ft/kg - 2015

Paprika - 500 tonna - 300 Ft/kg - 2018

Sárgarépa - 900 tonna - 120 Ft/kg - 2012

Paprikafélék - 800 tonna - 250 Ft/kg - 2020

Hagyma - 2000 tonna - 100 Ft/kg - 2008

Paradicsom - 1300 tonna - 200 Ft/kg - 2017

2015 utáni zöldségek:

Paprika - 500 tonna - 300 Ft/kg - 2018

Paprikafélék - 800 tonna - 250 Ft/kg - 2020

Paradicsom - 1300 tonna - 200 Ft/kg - 2017

A legolcsóbb zöldség:

Hagyma - 100 Ft/kg

'Paprika'-val kezdődő zöldségek száma: 2

Ezek a zöldségek 'paprika'-val kezdődnek:

Paprika - 500 tonna - 300 Ft/kg - 2018

Paprikafélék - 800 tonna - 250 Ft/kg - 2020

A paprika\_zoldsegek.txt fájlba kiírásra kerültek az adatok.

4.Feladat

1. Nyissa meg az **index.html** állományt! Helyezze el a hivatkozást a **style.css** stíluslapra!
2. Illessze be a HTML kódba a Bootstrap keretrendszer használatához szükséges linkeket.
3. Állítsa be a nyelvet magyarra, az oldal kódolását **UTF-8**-ra.
4. A böngésző címsorában megjelenő cím a “Kávé csodája” legyen!
5. A **header** tageken belül hozzon létre egy **navbar**-t, és illessze be a megadott képet. A navigációs sáv gombjai a minta szerint a következő feliratokat tartalmazzák: **Kávé története**, **Hogyan készül a kávé?**, **Különleges kávéfajták**, **Kávékultúra a világban**.
6. Helyezze el közvetlenül a **navbar** alatt a **kave.jpeg** képet. Állítsa be a képhez az **img-fluid** Bootstrap osztályt, hogy a kép mérete automatikusan igazodjon a szülőelem szélességéhez!
7. Helyezze el a navigációs sávon a **logo.png** képet a mintának megfelelően. A kép formázása inline CSS segítségével történjen, a szélessége legyen 7**0px**, és a lekerekítés 4**0px**.
8. A történet szakaszban használjon **card** komponenseket, mindegyik gombon az **Olvass tovább** felirat szerepeljen.
9. A “Kávé története” cím **H1** szintű, a további címek **H2** szintű címsor legyen.
10. Állítsa be, hogy a “Hogyan készül a kávé?” szövegre kattintva a Wikipédia oldal egy új lapon nyíljon meg. A linket a **hivatkozas.txt** fájlban találja.
11. Formázza a ***A mai napig népszerű kávéfőző az ún. „kotyogó”, melyet Alfonso Bialetti olasz mérnök talált fel 1933-ban*** .szövegrészt HTML-ben **dőlt és félkövér** stílussal tag-ek használatával!
12. Hozzon létre egy táblázatot, amely a különböző kávéfajták adatait tartalmazza. A táblázat címét **caption** taggel adja meg.
13. A “Kávékultúra a világban” részben egy számozatlan lista legyen, amely felsorolja a kávéfogyasztási szokásokat, míg a bal oldalon a képet kell elhelyezni, a szélessége **400px** legyen.
14. Adjon meg minden **<section>** elemnek egy egyedi **id** attribútumot, amely lehetővé teszi a navigációs sáv elemeire való hivatkozást.
15. Hozzon létre egy **footer**-t, amelyben szerepel a neve.

### A következő beállításokat a stíluslapon végezze:

1. A történet részben az első két kép szélessége **340px**, magassága pedig **445px**, és ezek középre vannak igazítva. A többi kép magassága **400px** legyen.
2. A “Hogyan készül a kávé?” részben a háttér színe: **#ffe5b4**.
3. A “Hogyan készül a kávé?” rész szövegeit alakítsa a mintának megfelelően: legyenek bekezdésekbe téve, és a szövegek legyenek **sorkizártak**. A Latte\_art**.png** kép szélessége **250px** legyen.
4. Távolítsa el a hivatkozást a “Hogyan készül a kávé?” szövegről, a betű színe legyen **barna (#6b4226)** és **félkövér**.
5. A **footer** színe fekete legyen, és a szöveg legyen középre igazítva.

